Es hört eifach nid uf!    Also zerst emal möchtich o mir u dr Nadia gratuliere, wir hei natürlich a super bewärbig gschribe u deshalb hei mer o üsi super wohnig becho. Wir si eifach scho genial, bi ganz beidruckt.    Zwöitens muess iech säge dass iech,  ganz blöderwis, mi akku uflade grätli deheime vergässe ha. Sehr närvig. Drum bini a chlei schwer z erreiche. Mini eltere heis mer zwar am mäntig uf d post tah aber i ha kei ahnig wen es a chunnt. Oder ob es a chunnt. De müessti es neues choufe u das würdi ganz schön aschisse.    Nadia, bi gar nid erstunnt das nimer mit dier am Fritig ats Menuhin wot cho, i wär cho, schad das es nid a wuche früeher isch gsi!!!    Gester si mer ganz fein gah ässe u när öppe bis am zwöi i usgang. Länger hani  nid möge, süsch hetti nid ufmöge u mini deberes hani o no nid gmacht khabe. Das es Deberes git het mi o no erstunnt, aber eigentli isches ja logisch. Hüt am füfi göh mer ane Salsa Kurs für anfänger, wird sicher ganz lustig.    U no zu mire verteidigung, i bi no nid huere gah shoppe!!!! Da warteni scho uf di, Nadia! (bi ja nid total ego...)    I bi scho gspannt ufs weekend, anschinend gits es mega festli z Barcelona, wos voll abgeiht. Am mäntig isch fiirtag, de hei mer kei schuel was  natürli huere geil isch.    lg oli